双调・殿前欢春
作者：薛昂夫
朝代：元

paragraphs: 据危阑，看浮屠双耸倚高寒，鳞鳞万瓦连霄汉。
俯视尘寰，望飞来紫翠间。
云初散，放老眼情无限。
知他是西山傲我，我傲西山？夏柳扶疏，玻璃万项浸冰壶，流莺声里笙歌度。
士女相呼，有丹青画不如。
迷归路，又撑入荷深处。
知他是西湖恋我，我恋西湖？秋洞箫歌，问当年赤壁乐如何，比西湖画航争些个？一样烟波，有吟人景便多。
四海诗名播，千载谁酬和？知他是东坡让我，我让东坡？冬捻冰髭，绕孤山枉了费寻思，自逋仙去后无高士。
冷落幽姿，道梅花不要诗。
休说推敲字，效杀颦难似。
知他是西施笑我，我笑西施？浪淘淘，看渔翁举网趁春潮，林间又见樵夫闹。
伐木声高，比功名客更劳。
虽然道，他终是心中乐。
知他是渔樵笑我，我笑渔樵？醉归来，袖春风下马笑腮，笙歌接到朱帘外。
夜宴重开，十年前一秀才。
黄齑菜，打熬到文章伯。
施展出江湖气概，抖擞出风月情怀。